Diari Oficial de la Generalitat Valenciana


Sumari del DOGV 4053, del 30-07-2001 (2001/6624)

RESOLUCIÓ de 19 de juny de 2001, de la Conselleria de Cultura i Educació, per la qual s'adjudiquen els Premis de la Generalitat Valenciana per les activitats de promoció de l'ús del valencià realitzades per les comissions de les fogueres en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6624


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de juny de 2001, de la Conselleria de Cultura i Educació, per la qual s'adjudiquen els Premis de la Generalitat Valenciana per les activitats de promoció de l'ús del valencià realitzades per les comissions de les fogueres en l'àmbit de la Comunitat Valenciana. [2001/X6624]
  
Per Ordre de 16 de gener de 2001, de la Conselleria de Cultura i Educació (DOGV núm. 3.932 de 05 de febrer de 2001), es van convocar els Premis de la Generalitat Valenciana per a activitats de promoció de l'ús del valencià realitzades per les comissions de les Fogueres a l'àmbit de la Comunitat Valenciana.
  
A la base quinta de l'annex I de bases de la convocatòria s'indicava que el director general d'Ordenació i Innovació Educativa i Política Lingüística, vist l'informe de la comissió tècnica, farà una proposta al conseller de Cultura i Educació el qual resoldrà de la seua concessió.
  
Segons el que establia la convocatòria, la comissió tècnica s'ha reunit el dia 19 de juny de 2001 per a valorar els llibrets presentats per les comissions de fogueres i, conseqüentment, ha emés l'informe corresponent.
  
Vist l'informe de la comissió tècnica, el director general d'Ordenació i Innovació Educativa i Política Lingüística ha realitzat la proposta de resolució.
  
Atenent la mencionada proposta i fent ús de les atribucions que em conferix l'article 35 de Llei de la Generalitat Valenciana 5/1983, de 30 de desembre, de Govern Valencià, he resolt:
  
Primer
  
Concedir els premis de la Generalitat Valenciana de 2001, i la dotació econòmica corresponent, per a activitats de promoció de l'ús del valencià realitzades per les comissions de les fogueres següents:
  
Premi Quantitat Foguera/barraca Població
  
15é 150.000 PTA Port del Baver Alacant
  
14é 150.000 PTA Av. de Lóring- Estació Alacant
  
13é 150.000 PTA Benito Pérez Galdós Alacant
  
12é 150.000 PTA Passeig de Gomis Alacant
  
11é 150.000 PTA Plaça d'Alger Alacant
  
10é 175.000 PTA Polígon de Sant Blai Alacant
  
9é 175.000 PTA Or i Flama Alacant
  
8u 175.000 PTA Carolines Baixes Alacant
  
7m 175.000 PTA La Condomina Alacant
  
6t 200.000 PTA Port d'Alacant Alacant
  
5t 300.000 PTA Gran Via - La Ceràmica Alacant
  
4t 350.000 PTA Plaça de Ruperto Chapí Alacant
  
3r 400.000 PTA Pla del Bon Repòs Alacant
  
2n 450.000 PTA S. Nicolau Bari - Benissaudet Alacant
  
1r 550.000 PTA Sèneca - Autobusos Alacant
  
Segon
  
L'import de cadascun dels premis, per una quantitat total de 3.7000.000 (tres milions set-centes mil) pessetes, anirà a càrrec de la línia T3166000 Promoció del valencià en l'àmbit festiu, del pressupost de la Generalitat Valenciana per a 2001.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de la Conselleria de Cultura i Educació, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 19 de juny de 2001.- El conseller de Cultura i Educació: Manuel Tarancón Fandos.